Inpassi fi Graz , Awstrija ( 1 ta' April 2010 ) Inħobb inpassi waħdi xi mindaqqiet naħrab 'il bogħod minnkom ilkoll biex biss wara ftit waqtiet insibni nterraq toroq għariba u nfittixkom b' ħerqa tqila f' kull rokna u fuq kull bankina , u xbihetkom jiġru w ' rajja f' kull kartolina li nilmaħ fil- ħwienet tat- turisti , imdendlin . Inħobb inpassi waħdi xi mindaqqiet 'il bogħod mis- sħana tagħkom mlissna minn folla li mhix tiegħi u nħossha kiesħa ferm dil- kumpanija . Inħobb inpassi waħdi xi mindaqqiet 'il bogħod minn dawl għajnejkom biex biss mumenti wara insibni nfittex wiċċkom fil- vetrini sa ftit ilu mlewna imm ' issa mdallma , mitfija , u b' insistenza nħares lura fil- post fejn ħallejtkom l- aħħar . Inħoss il- ħsejjes ta' madwari ta' dil- belt għanja jagħfsu fuq widnejja u bħal nitlef kull għelm ta' interess mingħajrkom xejn m' hu l- istess , u matul il- ħeffa tiegħi nħares 'l hinn u 'l hawn u kull leħen nistħajjel li hu tagħkom . Ħsibijieti fikom jinbidlu fi trammijiet iħaffu wieħed wara l- ieħor bla mistrieħ u nifhem li dal- waqtiet ta' waħdi bżonnjużi daqs in- nifs għalija bla ma wisq itulu għax mitluf f' dil- ġemgħa barranija nerġa' nsib lili nnifsi nifhem kemm intom għalija egħżeż mit- teżori materjali . Intom it- toroq , l- isqaqien , il- bini u l- funtani li fosthom ta' kuljum jiena ngħix u nintilef huma l- veri msieraħ u spazji tiegħi li fihom inħossni ħaj u maħbub tassew . B' hekk riġlejja bla sabar jieħdu rajhom f' idhom u jsuquni mill- ġdid għall- post fejn konna l- aħħar flimkien ħarsti terġa' tixgħel ħuġġieġa widnejja jieqfu dritti malli t- tlieta nilmaħkom f' daqqa titbissmu ħenjin ħalli nerġgħu npassu l- ispazji ta' dil- belt għariba lkoll flimkien .